## Zakon o kamatama

### NN 94/2004 (12.7.2004.), Zakon o kamatama

# HRVATSKI SABOR

1773

Na temelju članka 88. Ustava Republike Hrvatske,
donosim

## ODLUKU

### O PROGLAŠENJU ZAKONA O KAMATAMA

Proglašavam Zakon o kamatama, koji je donio
Hrvatski sabor na sjednici 2. srpnja 2004. godine.

Broj:
01-081-04-2385/2
Zagreb, 7. srpnja 2004.

Predsjednik
Republike Hrvatske
**Stjepan Mesić,** v. r.

## ZAKON

### O KAMATAMA

OpĆe odredbe

Članak 1.

(1) Ovim se Zakonom
uređuje obračunavanje i plaćanje zateznih kamata kada dužnik kasni s
ispunjenjem novčanih obveza.

(2) Novčanim obvezama
iz stavka 1. ovoga članka smatraju se i porezi, prirezi, carine, pristojbe,
doprinosi i drugi javni prihodi (u daljnjem tekstu: javni prihodi).

(3) Ovim se Zakonom
određuju najviše dopuštene stope ugovorne kamate u novčanim obvezama između
pravnih, te pravnih i fizičkih osoba koje stupaju u vjerovničko-dužničke odnose
kao i obračunavanje i plaćanje kamata na više plaćene javne prihode.

ObraČunavanje zatezne
kamate

Članak 2.

Stopa zatezne kamate kada dužnik kasni sa
ispunjenjem novčane obveze ne može biti viša od stope zatezne kamate koje na
preporuku Odbora za utvrđivanje kamatnih stopa uredbom propiše Vlada Republike
Hrvatske.

Članak 3.

(1) Zatezna kamata obračunava se primjenom
dekurzivnoga jednostavnoga kamatnog računa na dospjelu glavnicu bez pripisa zatezne
kamate glavnici istekom obračunskog razdoblja.

(2) Pri obračunu zatezne kamate primjenjuje se
ovaj mate­matički izraz:

         C x p x n

K= ——————

100

if !supportEmptyParas endif

gdje oznake imaju sljedeće značenje:

K = zatezna kamata

C = glavnica

p = stopa zatezne
kamate

n = broj godina

(3) Pri obračunu zatezne
kamate za obračunsko razdoblje kraće od jedne godine primjenjuje se kalendarski
broj dana za tu godinu i koristi se ovaj matematički izraz:

if !supportEmptyParas endif

         C x p x d

K= ——————

36.500

if !supportEmptyParas endif

if !supportEmptyParas endif

odnosno
za prijestupnu godinu:

if !supportEmptyParas endif

        C
x p x d

K= —————

                36.600

if !supportEmptyParas endif

gdje oznake imaju
sljedeće značenje:

K = zatezna kamata

C = glavnica

p = stopa zatezne
kamate

d = broj dana.

Članak 4.

Ne može se ugovarati
kamata po dospijeću po stopi višoj od stope zatezne kamate propisane uredbom iz
članka 2. ovoga Zakona.

NajviŠa
dopuŠtena ugovorna kamatna stopa

Članak 5.

Stopa ugovorne kamate u
novčanim obvezama između pravnih, te pravnih i fizičkih osoba koji stupaju u
vjerovničko-
-dužničke odnose ne može biti viša od najviše dopuštene ugovorne kamatne stope
koju na preporuku Odbora za utvrđi­vanje kamatnih stopa uredbom propiše Vlada
Republike Hrvat­ske.

Odbor za utvrĐivanje
kamatnih stopa

Članak 6.

(1) Odbor za
utvrđivanje kamatnih stopa stručno je tijelo čije članove čine predstavnici
Ministarstva financija, Hrvatske narodne banke, Hrvatske gospodarske komore,
Hrvatske udruge poslodavaca te udruženja financijskih institucija i potrošača.

(2) Članove Odbora za
utvrđivanje kamatnih stopa imenuje ministar financija na vremenski period od
četiri godine na prijed­log Ministarstva financija, Hrvatske narodne banke,
Hrvat­ske gospodarske komore, Hrvatske udruge poslodavaca i udru­ženja
financijskih institucija i potrošača.

(3) Način rada Odbora
za utvrđivanje kamatnih stopa utvrdit će se poslovnikom.

(4) Odbor za utvrđivanje kamatnih stopa sastaje
se dva puta godišnje, a po potrebi i češće, te na temelju statističkih podataka
dobivenih od Hrvatske narodne banke daje preporuke za dono­šenje uredbe o
visini zateznih kamatnih stopa te uredbe o visini najviših stopa ugovornih
kamata na novčane obveze.

Kamate na viŠe plaĆene
javne prihode

Članak 7.

Na iznose više plaćenih javnih prihoda
obračunavaju se kamate po kamatnoj stopi koju uredbom propiše Vlada Republike
Hrvatske.

Nadzor nad provedbom
Zakona

Članak 8.

Nadzor provedbe ovoga Zakona kod vjerovnika
pravnih ili fizičkih osoba provode nadzorna tijela koja su, sukladno posebnim
propisima, nadležna za nadzor njihova poslovanja.

Kaznene odredbe

Članak 9.

(1) Novčanom kaznom u iznosu od 50.000,00 do
500.000,00 kuna kaznit će se za prekršaj vjerovnik pravna ili fizička osoba:

1. ako ugovori ili obračuna ili naplati zateznu
kamatu protivno odredbama članka 2. ovoga Zakona,

2. ako obračuna zateznu
kamatu na način suprotan članku 3. ovoga Zakona.

(2) Novčanom kaznom u
iznosu od 10.000,00 do 50.000,00 kuna kaznit će se odgovorna osoba u pravnoj
osobi koja je počinila prekršaj iz stavka 1. ovoga članka.

Članak 10.

(1) Novčanom kaznom u
iznosu od 100.000,00 do 1.000.000,00 kuna kaznit će se za prekršaj vjerovnik
pravna ili fizička osoba:

1. ako ugovori ili
obračuna ili naplati kamatu protivno odred­bama iz članka 5. ovoga Zakona.

(2) Novčanom kaznom u iznosu od 50.000,00 do
100.000,00 kuna kaznit će se odgovorna osoba u pravnoj osobi koja je počinila
prekršaj iz stavka 1. ovoga članka.

Prijelazne i zavrŠne
odredbe

Članak 11.

(1) U roku od 90 dana od dana stupanja na snagu
ovoga Zakona Vlada Republike Hrvatske donijet će uredbe propisane ovim Zakonom.

(2) U roku od 60 dana
od dana stupanja na snagu ovoga Zakona ministar financija imenovat će članove
Odbora za utvrđi­vanje kamatnih stopa.

Članak 12.

(1) Danom stupanja na
snagu ovoga Zakona prestaje važiti Zakon o zateznim kamatama (»Narodne novine«,
br. 28/96.).

(2) Uredba o visini
stope zatezne kamate (»Narodne novine«, br. 72/02.), koja je donijeta na
temelju Zakona o zateznim kamatama, ostaje na snazi do donošenja uredbe iz
članka 2. ovoga Zakona.

Članak 13.

Ovaj Zakon stupa na snagu osmoga dana od dana
objave u »Narodnim novinama«.

Klasa: 450-14/04-01/01
Zagreb, 2. srpnja 2004.

HRVATSKI
SABOR

Predsjednik
Hrvatskoga sabora
**Vladimir** **Šeks****,** v. r.

Zakon, NN 94/2004-1773